b"\n_START_ARTICLE_\nJuana Francisca Pons Vila\n_START_SECTION_\nBiografia\n_START_PARAGRAPH_\n\xc3\x89s llicenciada en Ci\xc3\xa8ncies Pol\xc3\xadtiques per la Universitat Aut\xc3\xb2noma de Barcelona i en hist\xc3\xb2ria per la Universitat de les Illes Balears. Treballa com a t\xc3\xa8cnica d'Administraci\xc3\xb3 General del Consell Insular de Menorca._NEWLINE_Militant del Partido Popular, de 2003 a 2004 fou Directora Insular de l'Administraci\xc3\xb3 General de l'Estat. De 2007 a 2011 ha estat membre i portaveu del grup popular al Consell Insular de Menorca. Fou escollida senadora per Menorca a les eleccions generals espanyoles de 2011. Ha estat viceportaveu de la Comissi\xc3\xb3 de Medi Ambient i Canvi Clim\xc3\xa0tic del Senat._NEWLINE_Quan el maig de 2014 la major part del senadors balears van trencar la disciplina de partit i votaren a favor d'una moci\xc3\xb3 del PSOE que demanava la paralitzaci\xc3\xb3 de les prospeccions d'hidrocarburs en el Mediterrani, ella hi va votar en contra. Fou reescollida al senat a les eleccions generals espanyoles de 2015 i 2016."